[{"text_idx": "#000000", "text": "blogs in auxilinguas colectata per robot"}, {"text_idx": "#000001", "text": "Pacismo en praktiko: c\u0302u ekzistas esperanta vojo?"}, {"text_idx": "#000002", "text": "Studentoj kaj esploristoj el diversaj landoj renkontig\u0302is en Bonn por diskuti pacismon en la Esperanto-movado el diversaj vidpunktoj. Estis prezentitaj unikaj historiaj materialoj \u2013 kaj la nova, franca traduko de La dang\u0302era lingvo de Ulrich Lins."}, {"text_idx": "#000003", "text": "Partoprenintoj de la ateliero en Bonn."}, {"text_idx": "#000004", "text": "\u201dPacismo en praktiko: c\u0302u ekzistas esperanta vojo?\u201d estis la temo de ateliero por studentoj kaj junaj esploristoj, kiu okazis de la 6-a g\u0302is la 8-a de septembro 2022 c\u0302e la Universitato Bonn en Germanio."}, {"text_idx": "#000005", "text": "La renkontig\u0302o en Bonn estas parto de triopa serio, kun la c\u0302efa temo \u201dtransnaciaj emancipigaj praktikoj sub lupeo de esperanta paradigmo\u201d. Surbaze de la Esperanto-movado kiel modelo, la projekto celas pritrakti ajnan novigan kaj au\u0306tonomian formon de nedeviga asociig\u0302o inter individuoj kaj grupoj, kiu formig\u0302is trans limoj kaj engag\u0302ig\u0302as por pacismo. La formato kunigas junajn esploristojn el diversaj landoj kaj fakoj."}, {"text_idx": "#000006", "text": "La renkontig\u0302o komencig\u0302is per prezento de Bernhard Tuider (Au\u030cstria Nacia Biblioteko, ANB), Pascal Dubourg Glatigny kaj Denis Eckert pri la kunlaboro inter UEA kaj ANB por la longtempa konservado de unika arkivo kaj raraj malnovaj presaj\u0302oj de la Esperanto-movado. Ili klarigis la kontroladon kaj preparadon de tiuj dokumentoj, kiuj ne jam ekzistis en la Viena kolekto (februaro-julio 2022)."}, {"text_idx": "#000009", "text": "Oni povas mencii ankau\u030c dulingvan lernolibron, en la hebrea kaj araba, eldonitan en Jerusalemo dum la dua mondmilito. Inter la mirindaj malkovroj estas tri porinfanaj libretoj, ric\u0302e kaj kolore ilustritaj, el Tbiliso (1909)."}, {"text_idx": "#000012", "text": "La prelego de Lola Romieux montris la agadon de socialistaj virinoj dum la dua duono de la 19-a jarcento, kiuj subtenis proprajn temojn kaj problemojn ekster la tradiciaj laboristaj institucioj. Tiu deflanka elpas\u0302o montras klaran similecon kun la agado de esperanto-propagandistoj."}, {"text_idx": "#000015", "text": "Javier Alcalde partoprenis rete la diskutrondon kaj substrekis la grandan diversecon de la esperantlingva tekstaro pri paco, kaj precipe de la tradukoj al esperanto."}, {"text_idx": "#000016", "text": "Pliaj prelegoj pritraktis la lau\u030cgradan organizadon de la movado, c\u0302u por servi internajn celojn, c\u0302u por plenumi pacigajn aspirojn kun neesperantistoj."}, {"text_idx": "#000019", "text": "Eric Macpherson Bailo\u0301n ilustris la originalan kunlaboron de au\u030cstraj kaj hispanaj esperantistoj (1920) por helpi tricent infanojn el Stirio (suda Au\u030cstrio) suferintajn la militon."}, {"text_idx": "#000021", "text": "Tiu renkontig\u0302o estis tre bona okazo ekkoni multajn temojn kiuj ne ofte aperas en tradiciaj historioj kaj veki la intereson pri esperantaj temoj c\u0302e alifakaj esploristoj. La partoprenantoj venis el malsamaj landoj kaj studas au\u0306 esploras diversajn fakojn (historio, lingvoscienco, geografio, filozofio kaj politikoscienco) pri komuna studobjekto. C\u0302iuj alportis sian propran perspektivon."}, {"text_idx": "#000022", "text": "Tiu diverseco rilate la partoprenantojn kaj ties temojn igis la renkontig\u0302on vera sukceso. Pasintjare la renkontig\u0302o de Esperanto-paradigmo kunvenis en Berlino kaj venontan jaron okazos en Parizo."}]